Xufier tħalla klinikament mejjet wara argument fuq l-ilbies u l-użu tal-maskri abbord xarabank f'Bayonne, fi Franza. Ix-xufier ta' 50 sena tħalla bi ġrieħi serjissimi f'rasu dan wara li rrifjuta jtella' xi passiġġieri li ma kellhomx maskri u lanqas biljetti tal-passaġġ. Dawn qamu kontrih u sawwtuh. Madwar 5 persuni ġew arrestati b'rabta mal-attakk. Fuq it-trasport pubbliku, fi Franza, l-użu tal-maskri huwa mandatorju biex jitnaqqas it-tixrid tal-coronavirus. Bosta xufiera issa qed jirrifjutaw jaħdmu wara dan l-inċident traġiku.